سوئیس نوماینده‌لر مجلیسی اوکراینایا دستک اوچون 5 میلیارد سوئیس فرانکی (5،5 میلیارد دو‌لار) مبلغینده یاردیم پاکتینی رد ائدیب.
سوئیس مطبوعاتیندا یئر آلان خبره گؤره، بئش-اون ایل داوام ائتمه‌سی گؤزلنیلن بو یاردیم پاکتی تکلیفی نوماینده‌لر مجلیسی‌نین خاریجی سیاست کومیته‌سی طرفیندن رد ائدیلیب.
سوئیس-ین خاریجی ایشلر ناظیری ایگنازیو کاسیس قرارلا باغلی وئردیگی آچیقلامادا سوئیس-ین اوکراینا خالقی اوچون اوچ دستک پاکتی حاضیرلادیغینی و داوام ائدن محاربه سببیله یئنی‌دن قورما احتیاجی‌نین نه قدر اولاجاغینی تخمین ائده بیلمه‌دیک‌لرینی بیلدیریب.
"سوئیس آرتیق اوکراینایا بؤیوک مالیه تحفه‌سی وئریب. سوئیس حکومتی 2025-2028-جی ایللر اوچون اوکراینا و بولگه اوچون تخمینن 1،5 میلیارد فرانک آییریب"، - کاسیس بیلدیریب.
قئید ائدک کی، یاردیم پاکتی‌نین اینسانی یاردیم، سیویل اها‌لی‌نین ساوونماسی، مین لرین تمیزلنمه‌سی و باریشین الده اولونماسی اوچون ایستیفاده ائدیلمه‌سی پلانلاشدیریلیردی.
بیلدیریلیب کی، قرار اوکراینا پرزیدنتی ولودیمیر زلنسکی‌نین سوئیس پارلامئنتینده‌کی چیخیشین‌دان بیر هفته اول وئریلیب.
اوکراینایا یاردیم مسئله‌سی‌نین ژوئین‌ین 12-ده یئنی‌دن پارلامئنتین گوندمینه گتیریله‌جگی گؤزلنیلیر.
